burgasdotpro/wikipedia huggingface dataset:
Priama akcia

Priama akcia (skratka PA) je solidárny zväz pracujúcich, ktorý sa sústreďuje na riešenie problémov na pracovisku a v bydlisku a na organizovanie solidárnych akcií za práva a požiadavky pracujúcich u nás aj v zahraničí. 
História.
Priama akcia vznikla v roku 2000 a v rovnakom roku sa stala sekciou Medzinárodnej asociácie pracujúcich (skratka MAP resp. IWA z ), mezinárodnej federácie anarchosyndikalistických odborov a iniciatív, ktorá v súčasnosti združuje zväzy a skupiny z 19 krajín sveta.
Ideológia a princípy.
Organizácia sa hlási k anarchosyndikalistickým princípom a vo svojej činnosti sa primárne zameriava na organizovanie nespokojných pracujúcich, s cieľom presadenia ich požiadaviek. Klasické odbory kritizuje kvôli prehnanej byrokracii, neefektívnosti, snahám o sociálny zmier medzi kapitálom a pracujúcou triedou a tendencii vyvarovať sa otvoreným konfliktom. Ako alternatívu voči klasickým odborom ponúka radikálne odborové zväzy bez hierarchických štruktúr a bez platených funkcionárov, ktoré sú riadené členskou základňou a svoje záujmy presadzujú priamymi akciami.
Aktivity.
Organizácia kritizuje snahy štátnych orgánov o onálepkovanie každého kritika spoločenského usporiadania za extrémistu a v minulosti sa vyjadrila aj k snahám obmedziť zhromažďovacie právo. Zväz niekoľkokrát podporil boj učiteľov za vyššie mzdy.
Železničná stanica Hronský Beňadik

Železničná stanica Hronský Beňadik je železničná stanica v obci Hronský Beňadik. Nachádza sa na 16,881 km medzi stanicami Psiare a Tekovská Breznica. Obsluhuje ju trať č. 150 Nové Zámky - Zvolen. Stanica obsahuje 4 dopravné, 31 manipulačnú a ostatné 4 koľaje a je elektrifikovaná 25kV 50Hz jednosmernou sústavou. 
Stanica je nesamostatnou stanicou zmiešanou podľa povahy práce a je pridelená k železničnej stanici Nová Baňa.
Stanica má dve nástupištia s perónovou hranou a to pri koľaji číslo jedna a koľaji číslo dva. Obe nástupištia majú 250 m. Prístup na nástupištia je pred dopravnou kanceláriou. Stanica nedisponuje predajom cestovných lístkov. Tiež je vybavená prechodným releovým staničným zabezpečovacím zariadením druhej kategórie s možnosťou ručne prestavovať výhybky. V medzistaničných úsekoch "Hronský Beňadik – Kozárovce" je zabezpečovacie zariadenie 3. kategórie a v medzistaničnom úseku "Hronský Beňadik – výhybňa Tekovská Breznica" je traťové zabezpečovacie zariadenie 2. kategórie.
Železničná zastávka Psiare

Železničná zastávka Psiare je železničná zastávka v Psiaroch, miestnej časti Hronského Beňadika. 
Nachádza sa na 14,93 km medzi zastávkami Kozárovce a Hronský Beňadik. Zastávka nedisponuje vlastnou pokladňou ani čakárňou a je administratívne pridelená železničnej stanici Nová Baňa. Obsluhuje ju železničná trať č. 150 Nové Zámky – Zvolen. Zastávka má jedno nástupište, ktoré má dĺžku 150 m a nemá číslované koľaje.
Železničná stanica Čierne pri Čadci

Železničná stanica Čierne pri Čadci je železničná stanica na Čiernom. Leží na trati 129 Čadca – Zwardoń. Je elektrifikovaná 3 kV jednosmerného prúdu. Koľajisko stanice tvoria dve dopravné koľaje s nástupištami, jedna odstavná koľaj a jedna manipulačná koľaj bez trolejového vedenia.
Doprava.
Stanica nemá obsadenú pokladňu ZSSK, je však v pásme malého pohraničného styku ZSSK-PKP a ZSSK-ČD. Stanicou prechádza v pracovné dni 45 vlakov kategórie Os, 22 v smere do Čadce a 23 v smere na Skalité. Počas voľných dní stanicou prechádza 20 vlakov kategórie Os, z toho 10 v smere do Čadce a 10 v smere na Skalité. V stanici sa nachádza nákladisko.
Železničná stanica Skalité

Železničná stanica Skalité je železničná stanica v Skalitom. Leží na trati 129 Čadca – Zwardoń. Je elektrifikovaná 3 kV jednosmerného prúdu.
Doprava.
Koľajisko stanice tvorí 5 dopravných koľají (z toho 3 s nástupišťom), 1 manipulačná a 2 odstavné. Stanica nemá osobnú pokladňu ZSSK, je v pásme malého pohraničného styku ZSSK-PKP a ZSSK-ČD. Stanicou prechádza 8 párov vlakov kategórie Os.
Tekovská hvezdáreň v Leviciach

Tekovská hvezdáreň v Leviciach je hvezdáreň nachádzajúca sa v Leviciach. Je v zriaďovateľskej pôsobnosti Nitrianskeho samosprávneho kraja. Riaditeľom je RNDr. Jozef Kováč, PhD.Preteká tam rieka Hron.
Pozorovateľňa a hvezdárne.
Hvezdáreň vykonáva popularizačnú aj odborné činnosti. V guli je ďalekohľad typu Cassegrain 400 a v pozorovateľni refraktor 150/2250. Hvezdáreň má vo vlastníctve pojazdné nafukovacie planetárium. V čase jeho kúpy bolo jedinečné v strednej Európe. V roku 2014 sa odbornému pracovníkovi Pavlovi Pástorovi podarilo vysvetliť pôvod medziplanetárneho oblaku, prachu nachádzajúceho sa blízko pri Zemi.
História.
Hvezdáreň bola založená 1. januára 1956 pod vedením prof.Jozefa Novotného (*9.9.1898 Levice – † 27.9.1982 Levice). Založená bola ako tretia na Slovensku. V roku 1971 bola zariadená pozorovateľňa v Južnej bašte Levického hradu. V roku 1996 bola včlenená do Tekovského kultúrneho centra v Leviciach. Vo vlastnej budove na Sokolovskej ulici sídli od roku 1998. V roku 2000 bola otvorená zrekonštruovaná budova a v roku 2003 hvezdáreň získala krajskú pôsobnosť. V roku 2010 japonská sonda Akacuki vypustila posolstvo z Tekovskej hvezdárne v znení "Pozdravy z Levíc, Slovensko, Nitriansky samosprávny kraj, Tekovská hvezdáreň."
Majstrovstvá Karibiku v basketbale 2018

Majstrovstvá Karibiku v basketbale 2018 bol v poradí 24. turnaj majstrovstiev Karibiku v basketbale mužov a žien, ktoré organizuje Karibská basketbalová konfederácia (CBC). Konal sa v meste Paramaribo, v Suriname v dňoch od 17.30. júna 2018, za účasti 10 mužských a 7 ženských tímov. Surinam bol organizátorom karibského šampionátu druhýkrát, predtým hostil toto podujatie v roku 1987, tiež v Paramaribe. Všetky zápasy sa odohrali v aréne Anthony Nesty Sporthal, ktorá bola postavená v roku 1987. V mužskom turnaji, ktorý niesol názov "Predkvalifikácia na Majstrovstvá Ameriky 2021", získala titul , ktorý vo finále zvíťazil nad . V ženskej kategórii sa víťazom stala , ktorá vo finálovom stretnutí vyhrala nad .
Tieto majstrovstvá slúžili zároveň ako kvalifikácia karibských družstiev. Z mužskej kategórie 2 najlepšie družstvá postúpili na kvalifikačný turnaj na Majstrovstvá Ameriky 2021 a zo ženskej kategórie sa kvalifikovali 3 družstvá na Centrobasket žien 2018. 
Účastníci.
Poznámka: Číslo v zátvorke udáva umiestnenie vo svetovom rebríčku FIBA v roku 2018.
Poznámka: Číslo v zátvorke udáva umiestnenie vo svetovom rebríčku FIBA v roku 2017.
Majstrovstvá Európy malých štátov v basketbale mužov 2018

Majstrovstvá Európy malých štátov v basketbale mužov 2018 bol v poradí 16. turnaj majstrovstiev Európy malých štátov v basketbale mužov, ktoré organizuje Európska basketbalová federácia (FIBA Europe). Konal sa v Serravalle, San Maríne v dňoch od 26. júna1. júla 2018, za účasti 7 tímov. San Maríno bolo organizátorom takéhoto podujatia tretíkrát, predtým ho hostilo v rokoch 1996 a 2012, zakaždým v Serravalle. Zápasy sa odohrali v aréne Multieventi Sport Domus s kapacitou 1 200 divákov. Obhajca prvenstva z vstúpil do európskych kvalifikácií na MS a a ME a na turnaji sa tak nepredstavil. Víťazom sa stala , ktorá vo finálovom stretnutí vyhrala nad .
Účastníci.
Poznámka: Číslo v zátvorke udáva umiestnenie vo svetovom rebríčku FIBA v roku 2018.
Jon Larsen

Jon Stub Lyngbo Larsen (* 13. júl 1970, Roskilde, Dánsko), známy ako Jon Larsen, je dánsky bubeník. Od roku 2001 je bubeníkom dánskej hudobnej skupiny Volbeat a je bývalým členom dánskych death metalových skupín Moratorium, Abhorrence, The Scent a Infernal Death.
Biografia.
Pochádza z Roskilde. Navštevoval základnú školu v Gadstrupe a neskôr pokračoval v štúdiu na strednej škole Roskilde Tekniske Skole. Je fanúšikom hororových filmov. Jedným z nich je film "Čeľuste" a obrázok z filmového plagátu zdobí blany Larsenových aktuálnych basových bubnov.
V 90. rokoch 20. storočia pôsobil ako bubeník v death metalových skupinách Moratorium, Abhorrence, The Scent a Infernal Death. Po tom, ako si Larsen našiel normálnu prácu, sa vzdal sa hudby a odložil svoje bicie.
Keď Michael Poulsen odišiel zo skupiny Dominus a napísal niekoľko piesní, kontaktoval Larsena, ktorého už dlho poznal, a spolu s Andersom Kjølholmom a Teddym Vangom založili v roku 2001 skupinu Volbeat.
Od 9. februára 2013 je ženatý s Jendi Penseriniovou Lyngbovou Larsenovou, s ktorou žije v dedine Skelby obce Næstved a kde spolu vlastnia kaviareň Jon og Jendi.
V roku 2017 Larsen v skupine Volbeat zarobil takmer 14 miliónov DKK.
Hudobné vybavenie.
Larsen používa bubny Pearl Drums a činely Paiste. Jeho bubny bývajú ozdobené hororovou tématikou. V minulosti používal činely Anatolian Cymbals.
Sada na turné (2013–19).
Paličky
Bubenícke rukavice
Blany na bubny - Evans
Obal bubnu 
Sada na turné (2019–súčasnosť).
Paličky
Bubenícke rukavice
Blany na bubny - Evans
Obal bubnu
Demänová (sedlo)

Demänová () je sedlo na pomedzí Kysúc a Oravy a okresov Čadca a Námestovo. 
Polohopis.
Sedlo leží na pomedzí Oravských Beskýd (severná časť), Kysuckej vrchoviny (západná časť) a Podbeskydskej vrchoviny (východná časť). Prechádza ním Kysucko-oravská cyklomagistrála.
Turizmus.
Sedlo je dostupné cestou z Oravskej Lesnej, neďaleko má zastávku i unikátna Kysucko-oravská lesná železnica. 
V sedle sa stretávajú turistické trasy:
Obrana Poľskej pošty v Gdansku

Obrana Poľskej pošty v Gdansku bol jeden z prvých úvodných ozbrojených konfliktov Druhej svetovej vojny, keď 1. septembra 1939 Nemecká ríša napadla Poľsko. Gdansk (nemecky: Danzig) patril od roku 1920 do samostatného štátu Slobodného mesta Gdansk. Pošta bola jednou z mála budov, ktoré priamo podliehali pod správu Poľska.
Poľská pošta v Gdansku.
Poštový úrad Gdansk 1 sa stal v roku 1930 hlavným poštovým úradom v meste. Nachádzalo sa v ňom okrem iného telefónna ústredňa s bezprostredným spojením s Poľskom. Predpokladá sa, že v roku 1939 zamestnávala asi 100 ľudí. Do apríla 1939 bol viedol oddelenie pre sebaobranu Poľskej Pošty Alfons Flisykowski. Väčšina poštárov bola členmi tajného streleckého spolku, ktorých školili v Poľsku. Od apríla prevzal riadenie z poverenia armády Konrad Guderski, ktorý na obranu zamestnancov aktívne pripravoval. Okrem iného nechal odstrániť blízke stromy, na budove nechal zabezpečiť vchod a posilnil zálohy. 
Obrana Poľskej pošty.
Útok na poštu bol zahájaný o 4:45 spoločne s utokom na prekladisko Westerplatte. Približne o 4:00 bol odpojený prívod elektrickej energie a prerušené telefónne pripojenie. Nemecké útočné sily pozostávali oddielov Poriadkovej Polície (Schutzpolizei) a pododielmi SS Wachsturmbann „E” a SS-Heimwehr Danzig. Oddiely disponovali okrem ručných zbraní aj tromi obrnenými vozidlami ADGZ. Nemecký plán počítal s možnosťou prebitia sa cez stenu susednej budovy, kde v tom čase sídlil Národný úrad práce. 
Počas prvého útoku sa Nemcom podarilo dostať do budovy. Skončil ale neúspechom, pretože z budovy ich podarilo vytlačiť. V tomto momente bol smrteľne zranený veliteľ SS Alfred Heinrich. Okolo 10:00 sa na mieste v jednom z obrnených vozidiel objavil prezident Slobodného mesta Gdansk Albert Forster spoločne s SS-Oberführerom Johannesom Schäferom.
Približne o 18:00 bol do suterénu budovy napustený benzín a budovu nacisti zapálili. Výbuch a následný požiar prinútil 38 obrancov pošty ku konečnej kapitulácii. Všetci boli neskôr popravení.
Babková priehyba

Babková priehyba (, ) je sedlo v Západných Tatrách na Slovensku.
Polohopis.
Nachádza sa v južnej rázsoche Sivého vrchu () medzi vrcholmi Malá kopa () na severovýchode a Babky () na juhozápade. Juhovýchodným smerom klesá od sedla dolina "Červenec", ktorá nižšie prechádza do "Sokolieho žľabu" a vyúsťuje do Jaloveckej doliny. Na opačnej strane spadá od sedla dolina "Červený skok", ktorá ústí do Huňovej doliny. Sedlo je čiastočne zatrávnené a čiastočne zarastá kosodrevinou. Podložie tvoria sedimentárne horniny, predovšetkým vápence.
Javorský Beskyd

Javorský Beskyd je geomorfologický podcelok Kysuckých Beskýd. Najvyšší vrch podcelku je Skaľanka, dosahujúca výšku 
Vymedzenie.
Podcelok zaberá severnú časť pohoria a od zvyšku Kysuckých Beskýd ho oddeľuje údolie Oščadnice. Na slovenskom území susedí na severe s Jablunkovským medzihorím, na západe s Hornokysuckým podolím (podcelok Turzovskej vrchoviny), na juhu s Krásňanskou kotlinou (podcelok Kysuckej vrchoviny) a rovnakým smerom pokračuje pohorie podcelkom Rača.
Rača (geomorfologický podcelok)

Rača je geomorfologický podcelok Kysuckých Beskýd. Najvyšší vrch podcelku i celého pohoria je Veľká Rača, dosahujúca výšku 
Vymedzenie.
Podcelok zaberá južnú a východnú časť pohoria a od zvyšku Kysuckých Beskýd ho oddeľuje údolie Oščadnice. Na severe tak nadväzuje Javorský Beskyd, na západe leží Krásňanská kotlina (podcelok Kysuckej vrchoviny), na juhu podcelky Kysuckej vrchoviny Vojenné a Bystrická brázda. Na východe nadväzuje v sedle Príslop podcelok Ošust, patriaci do Oravských Beskýd.
Ochrana prírody.
Celé územie je súčasťou CHKO Kysuce, no nachádzajú sa tu i maloplošné územia:
Zadné hory

Zadné hory je geomorfologický podcelok Moravsko-sliezskych Beskýd. Najvyšší vrch podcelku je Veľký Polom, dosahujúci výšku 
Vymedzenie.
Podcelok zaberá celú slovenskú časť pohoria a tvorí ho úzky hornatý pás slovensko-českého pohraničia. Na území Slovenska susedí len s Kornickou brázdou, podcelkom Turzovskej vrchoviny.
Ochrana prírody.
Celé územie je súčasťou CHKO Kysuce, no nachádzajú sa tu i maloplošné územia Veľký Polom a Malý Polom.
Majstrovstvá Európy malých štátov v basketbale žien 2018

Majstrovstvá Európy malých štátov v basketbale žien 2018 bol v poradí 15. turnaj majstrovstiev Európy malých štátov v basketbale žien, ktoré organizuje Európska basketbalová federácia (FIBA Europe). Konal sa v meste Cork, v Írsku v dňoch od 26. júna1. júla 2018, za účasti 8 tímov. Nováčikom podujatia bolo družstvo Dánska. Írsko orgarnizovalo ženské podujatie prvýkrát, v roku 1994 však hostilo mužské podujatie, v Dubline. Zápasy sa odohrali v aréne Mardyke Arena s kapacitou 1 200 divákov, ktorá je domovskou halou basketbalového klubu UCC Demons. Titul získalo pri svojej prvej účasti , ktoré vo finálovom stretnutí zvíťazilo nad .
Gabriela Vránová

Gabriela Vránová (* 27. júl 1939, Nové Mesto nad Váhom† 16. jún 2018, Praha) bola česká herečka, dabérka a divadelná pedagogička, dlhoročná členka pražského Divadla na Vinohradoch.
Životopis.
Narodila sa na Slovensku v učiteľskej rodine, detstvo prežila v Brne. Po absolutóriu brnianskej JAMU v roku 1960 pôsobila najprv dva roky v Národnom divadle moravskoslezskom v Ostrave, potom odišla na pozvanie riaditeľa Luboša Pistoria do pražského Divadla na Vinohradoch, kde pôsobila v rokoch 1962 až 2004 a 2012 až 2016.
Účinkovala v rade filmov a televíznych inscenácií. V závere života bola bez stáleho divadelného angažmánu, úspešne spolupracovala s rozhlasom, v roku 2004 jej bola udelená Cena Františka Filipovského za celoživotné majstrovstvo v dabingu. Pedagogicky pôsobila na pražskom konzervatóriu, kde od roku 1974 vyučovala herectvo.
S druhým manželom, stredoškolským profesorom matematiky Jiřím Kepkom, mala syna herca a režiséra Ondreja Kepka. Mladšia sestra Miriam Vránová (* 1959) bola pred emigráciou do USA v 80. rokoch tiež herečkou, rovnako ako švagor Jaroslav Kepka.
Zomrela 16. júna 2018. Posledná rozlúčka sa uskutočnila 22. júna 2018 v Divadle na Vinohradoch.
Rock the Rebel / Metal the Devil

Rock the Rebel / Metal the Devil je druhý štúdiový album dánskej heavy metalovej skupiny Volbeat, ktorý vyšiel v roku 2007. Album debutoval na 1. mieste na dánskom albumovom rebríčku v roku 2007, takže je prvý album skupiny Volbeat, ktorému sa to podarilo.
Skladba „Mr. &amp; Mrs. Ness“ pokračuje v príbehu Dannyho &amp; Lucy, ktorý začal na debutovom albume "The Strength / The Sound / The Songs" so skladbami „Fire Song“ a „Danny &amp; Lucy (11PM)“. Tento príbeh pokračuje na ďalšom albume skupiny Volbeat so skladbou „Mary Ann's Place“ a končí na najnovšom albume "Seal the Deal &amp; Let's Boogie" so skladbou „You Will Know“.
Skladba „The Garden's Tale“ bola vydaná ako singel v Dánsku a ukázala sa ako prekvapivý hit pre skupinu vo svojej rodnej krajine, zostávajúc v dánskych rebríčkoch po dobu osemnástich týždňov a umiestnila na 18. mieste. Hudobné video pre skladbu bolo taktiež uvedené v dánskej MTV do zoznamu „"Heavy Rotation"“. Videoklipy boli tiež vytvorené pre skladby „Sad Man's Tongue“ a „Radio Girl“, ale bez ohľadu na to, či boli alebo neboli niekedy vydané ako rádiové single sú nejasné.
Hodnotenie.
Rock the Rebel / Metal the Devil dostal väčšinou pozitívne recenzie. Eric Schneider z Allmusic.com povedal: "„Frontman Michael Poulsen znie ako fúzia neskorého obdobia Elvisa a skorého obdobia člena skupiny Misfits Glenna Danziga, najmä na poháňači „Radio Girl“, ktorý je jedným z najpopulárnejších európskych metalových vydaní roka.“" Scott Alisoglu z Blabbermouth.com tiež pozitívne ohodnotil a povedal: "„Z porovnateľného hľadiska, „Rock the Rebel / Metal the Devil“ sa zhoduje s kvalitným skladaním piesní a ťažkým doručením jeho predchodcu, ale nemusí to byť lepšie. Vzhľadom na to, že jeho predchodca bol vlastným veľkým albumom, to nie je zlá vec.“" a dal albumu hodnotenie 7,5 / 10.
Kyle z Metalreviews.com bol tiež pozitívny v jeho recenzii, hovoriac: "„To (album) prináša najlepšie časti groove metalu, thrash metalu a hard rocku, spolu s dávkou rockabilly a jasný punk, ktorý dáva albumu žiaru čo sa v našej pesimistickej hudbe zriedka vyskytuje.“" Hoci recenzent kritizoval piesne „River Queen“, „You or Them“ a „Radio Girl“, povedal, že posledný bol „"jednoducho príliš makový, aby to správne zapadalo, aj keď samotná pieseň je celkom nepoškodená."“
Zoznam skladieb.
Všetky texty sú zložené Michaelom Poulsenom.
Obsadenie.
Produkčné zásluhy a zásluhy prevedenia sú prispôsobené poznámkam albumu.
Krystal Boyd

Krystal Boyd, známa aj ako Anjelica, Abbie, vlastným menom Ksenia Kondratyeva (* 14. apríl 1993 v Moskve) je ruská pornoherečka a modelka.
Kariéra.
Krystal sa narodila 14. apríla 1993 v Moskve. Začínala v pornopriemysle v roku 2011, vo veku 18 rokov. Spočiatku začala objavovať ako modelka na internete, neskôr prijala ponuku fotografovanie pre magazín pre dospelých. Pracovala pre rôzne známe štúdiá ako Video Art Holland, Juicy Entertainment, Paradise Films alebo Evil Angel. Hrala vo filmoch ako Little Anal Angels 2 (2011), Right Touch (2016), Temptations (2016) alebo Young And The Bushless 2 (2016).
Amália Hesensko-darmstadtská

Amália Hesensko-darmstadtská (* 20. jún 1754, Prenzlau, Nemecko† 21. jún 1832, Bruchsal) bola dedičná bádenská princezná.
Životopis.
Narodila v Prenzlau ako dcéra Ľudovíta IX. Hesensko-darmstadtského a Karolíny Zweibrückenskej. 
V roku 1772 prišla do Petrohradu na návštevu ruského dvora ako jedna z možných neviest cároviča Pavla. Pavol sa však rozhodol pre jej sestru Vilemínu.
15. júla 1775 sa vydala za svojho bratranca, dedičného bádenského princa Karola Ľudovíta. Bol synom Karola Fridricha Bádenského a Karolíny Lujzy Hesensko-darmstadtskej, dcéry Ľudovíta VIII. Hesensko-darmstadtského. 
V manželstve sa sťažovala na chlad svojho svokra a na detinskosť manžela. Od smrti svokry v roku 1783 do svadby syna v roku 1806 bola prvou dámou na dvore. V roku 1801 navštívila s rodinou dcéru, cárovnú Lujzu, v Rusku a dcéru, kráľovnú Frederiku, vo Švédsku. Počas pobytu vo Švédsku bola opísaná ako vtipná, inteligentná a presná, a tiež ako plne ovládajúca svojho manžela. Navštívili Palác Drottningholm a Gripsholm a Amália sa ujala Hedvigy Šlezvicko-holštajnsko-gottorpskej, ktorú kráľ nemal rád, a pokarhala dcéru za jej upäté a nepriateľské správanie na verejnosti. Jej manžel zomrel v dôsledku nehody ešte pred odchodom a Amália zostala s rodinou vo Švédsku až do mája 1802. Krátko pred svojím odchodom bola uvedená do lóže Yellow Rose Karola Adolfa Bohemana s tým, že ním bola označená za vetvu slobodomurárov.
Počas svojich návštev Ruska a Švédska sa pokúšala zmieriť medzi sebou svojich dvoch zaťov, ruského a švédskeho panovníka. V roku 1803 hostila švédsku kráľovskú rodinu v Badene. Počas tejto návštevy sa hovorilo, že svojou milotou a zábavnosťou, živým záujmom o politiku a rovnakými názormi, mala možnosť získať vplyv nad svojím zaťom. Ako súperka Napoleona Bonaparte sa snažila zabrániť sobášu svojho syna so Stéphanie de Beauharnais, a po svadbe v roku 1806 odišla na svoje vdovské panstvo v Bruchsale. V roku 1807 poslala svojej dcére Frederike do Švédska list od svojej druhej dcéry, ruskej cárovnej, v snahe presvedčiť Frederiku, aby využila svoj vplyv a prinútila svojho manžela uzavrieť mier medzi Švédskom a Napoleonom, čo sa nepodarilo.
V roku 1809 prijala dcéru Frederiku s rodinou po tom, čo bol jej zať zvrhnutý z trónu. V roku 1811 sa snažila Gustáva Adolfa odradiť od rozvodu. Keď sa však ukázal ako nevyhnutný, zabezpečila dcére ekonomickú nezávislosť a starostlivosť o deti. 
Počas Viedenského kongresu v roku 1815 svojím vplyvom na zaťa Alexandra I. podieľala na tom, že Bádenské veľkovojvodstvo zostalo bez straty územia.
Zomrela 21. júna 1832 v Bruchsale.
Deti.
Vďaka sobášom svojich detí je predkom členov mnohých európskych panovníckych rodov. K jej potomkom patria aj rakúsky cisár František Jozef I. a jeho manželka Alžbeta Bavorská, ruský cár Mikuláš II. a jeho manželka Alix Hesensko-darmstadtská a súčasní panovníci dánska kráľovná Margaréta II., švédsky kráľ Karol XVI. Gustáv, monacký knieža Albert II. (Monako), belgický kráľ Filip, španielsky kráľ Filip VI. či Philip, vojvoda z Edinburghu, manžel britskej kráľovnej Alžbety II.
Heraldický konzultor Konferencie biskupov Slovenska

Inštitút Heraldických konzultorov Konferencie biskupov Slovenska (HK KBS) bol ustanovený na plenárnom zasadaní KBS v dňoch 10. – 11. 3. 2008, kedy boli tiež schválené Smernice pre tvorbu heraldických symbolov (erbov) v Rímskokatolíckej cirkvi a Gréckokatolíckej cirkvi na Slovensku. HK KBS je členom Rady KBS pre vedu, vzdelanie a kultúru ako expert pre oblasť cirkevnej heraldiky. Zbor heraldických konzultorov Rímskokatolíckej a Gréckokatolíckej cirkvi je teda výkonným a poradným orgánom pre návrh erbov farností, dekanátov, či diecéz a v praxi vykonáva reguláciu cirkevno-heraldickej tvorby na Slovensku. Podľa prijatých Smerníc pre tvorbu heraldických symbolov smie byť do užívania uvedený len taký cirkevný erb, ktorého popis (blazón) a vyobrazenie písomne odobril jeden z heraldických konzultorov. Schválený erb je možné dať zapísať aj do Heraldického registra SR, vedeného na Ministerstve vnútra SR, ktorý v súčasnosti predstavuje najvyššiu heraldickú autoritu na Slovensku.
Budín (geomorfologický podcelok)

Budín je geomorfologický podcelok Oravskej Magury. Najvyšší vrch podcelku je Budín, dosahujúci výšku 
Vymedzenie.
Je jedným z troch podcelkov Oravskej Magury a je situovaný v jej východnej časti. Od centrálne položenej Kubínskej hole ho oddeľuje sedlo Príslop (). Severným smerom leží Oravská kotlina s Oravskou priehradou, západne pokračuje pohorie Kubínskou hoľou a južným susedom je Oravská vrchovina.
Paráč (geomorfologický podcelok)

Paráč je geomorfologický podcelok Oravskej Magury. Najvyšší vrch podcelku je Paráč, dosahujúci výšku 
Vymedzenie.
Je jedným z troch podcelkov Oravskej Magury a zaberá severnú časť pohoria. Na severovýchode susedí s Podbeskydskou vrchovinou, západným smerom pokračuje horský terén Kysuckou vrchovinou s podcelkami Vojenné a Kysucké bradlá. Južným smerom nadväzuje podcelok Kubínska hoľa a východné svahy sa zvažujú do Oravskej kotliny.
Ochrana prírody.
Územie patrí do CHKO Horná Orava. Z maloplošných chránených území sa tu nachádzajú prírodné rezervácie Paráč a Javorinka.
Kvalifikácia na Majstrovstvá Ázie v basketbale mužov 2021

Kvalifikácia na Majstrovstvá Ázie v basketbale mužov 2021 je kontinentálna kvalifikácia v basketbale mužov, ktorú organizuje Ázijská basketbalová federácia (FIBA Asia). Zúčastňuje sa jej 35 ázijských družstiev, ktoré súťažia o 16 postupových miest na finálový turnaj. Kvalifikácia je rozdelená do 2 častípredkvalifikácie a hlavnej kvalifikácie. Predkvalifikáciu tvorí 15 družstiev rozdelených podľa regiónov, ktoré už nie sú súčasťou ázijskej kvalifikácie na MS 2019. Z týchto 15-tich postúpi 8 družstiev do hlavnej kvalifikácie, ktorá bude zložená z 24 družstiev a je rozdelená do 2 divízií, pričom v A divízii sú nasadené všetky družstvá z Majstrovstiev Ázie 2017. 1. kolo predkvalifikácie prebieha od 23. februára do 30. júna 2018. Kvalifikácia končí 23. februára 2021.
Priamy postup.
Priamo postúpi družstvo hostiteľskej krajiny, ktoré ešte nie je známe:
Nasadenie do kvalifikácie.
Kvalifikácia.
Poznámka: Číslo v zátvorke udáva umiestnenie vo svetovom rebríčku FIBA v roku 2018.
Výsledky.
Kvalifikácia.
Postúpi do neho 16 družstiev z Majstrovstiev Ázie 2017 + 8 družstiev z predkvalifikácie.
HK Martin

HK Martin bol slovenský hokejový klub pôsobiaci od sezóny 2018/19 v 1. hokejovej lige. Klubový hokej v Martine má bohatú históriu, avšak klub MHC Martin, ktorý mnoho rokov pôsobil v najvyššej súťaži, po krachu pred sezónou 2017/18 zanikol. S podporou mesta Martin vznikol nový mužský seniorský klub, ktorý v sezóne 2017/18 pôsobil pod záštitou ženskej hokejovej organizácie MHK Martin v 2. lige, čiže v najnižšej seniorskej súťaži SZĽH a hneď v prvej sezóne si vybojoval postup do St. Nicolaus 1. ligy ako porazený finalista. Vybojovaná licencia pre štart v súťaži bola následne prevedená na novovzniknutý klub HK Martin.
Tím pre 1. ligu bol zložený najmä z martinských odchovancov. Vo svojej prvej sezóne skončil HK Martin v základnej časti na druhom mieste za Duklou Michalovce a tieto dva tímy si to medzi sebou rozdali aj vo finále play-off, kde Michalovce zvíťazili 4:3 na zápasy. HK Martin tak obsadil v súťaži celkové druhé miesto.
Individuálne štatistky (sezóna 2018/19).
Asistent trénera.
Marek Žila
Made in China 2025

Made in China 2025 (; ) je desaťročný plán vytvorený Štátnou radou Čínskej ľudovej republiky v roku 2015, ktorý má za cieľ kvalitatívne pozdvihnúť čínsky priemysel, učiniť ho konkurencieschopným na svetových trhoch a dosiahnuť svetovú dominanciu v konkrétnych odvetviach. Plán je ideou čínskeho prezidenta Si Ťin-pchinga a za jeho uskutočnenie zodpovedá premiér Li Kche-čchiang.
Plán "Made in China 2025" bol modelovaný podľa vzoru nemeckej Industry 4.0, ktorá sa zameriava na aplikáciu informačných a komunikačných technológií do priemyselnej výroby, predovšetkým v oblastiach Big Data a Internet of Things (IoT). Týmto spôsobom sa stimuluje inovácia, zvýši efektivita výroby a zintenzívni prepojenie medzi jednotlivými fázami výroby, najmä u subdodávateľov, ktorými sú často malé a stredne veľké firmy.
Plán si kladie za cieľ meniť štruktúru a zvýšiť konkurencieschopnosť čínskeho priemyslu, podporiť inovácie a domácu produkciu, znížiť závislosť na dovoze zahraničných technológií, vyvinúť výrobné postupy, ktoré sú šetrné k životnému prostrediu a podporiť rozvoj ľudských zdrojov v týchto oblastiach. Štátnou radou vytvorená komisia určila desať odvetví priemyslu, v ktorých má Čína dosiahnuť excelenciu. Sú nimi: pokročilé informačné technológie; automatizované stroje a robotika; letecký priemysel a aeronautika; morské prístroje a high-tech lodná doprava; vysokorýchlostná železničná doprava; autá s pohonom na alternatívne zdroje; energetické zariadenia; poľnohospodárske stroje; nové materiály; a farmaceutika a pokročilé medicínske zariadenia.
Na podporu inciatívy vynakladá štát veľké finančné prostriedky. Fond na podporu pokročilej priemyselnej výroby disponuje prostriedkami v objeme 2,7 miliardy EUR a Národný fond na podporu integrovaných obvodov dokonca 19 miliárd EUR. K priamym investíciám je treba pripočítať ďalšiu formu finančnej podpory vo forme subvencií a daňových úľav. 
V roku 2018 sa iniciatíva ocitla uprostred obchodných sporov medzi Čínou a Spojenými štátmi, ktoré tvrdia, že Made in China 2025 vedie k protekcionizmu a diskriminuje americké spoločnosti.
Beskyd (vrch v Západných Tatrách)

Beskyd (; ) je vrch v hlavnom hrebeni Západných Tatier na slovensko-poľskej hranici. Leží v závere Tichej doliny nad Podbanským, približne severozápadne od Popradu. 
Poloha.
Nachádza sa v strednej časti Tatier, na východnom okraji podcelku Západné Tatry a ich časti Červené vrchy. Leží na slovensko-poľskej hranici, na pomedzí Prešovského kraja a Malopoľského vojvodstva. Južná časť hrebeňa zasahuje do katastra mesta Vysoké Tatry v okrese Poprad, severná patrí mestu Zakopané v Powiate tatrzańskom. Najbližšími sídlami sú na slovenskom území južne situované Podbanské a Štrbské Pleso, juhozápadne leží Pribylina, juhovýchodne Vyšné Hágy a východne Tatranská Javorina, severozápadne je na poľskom území mesto Zakopané. Vrch sa nachádza v Tatranskom národnom parku v slovenskej i poľskej časti pohoria a juhozápadná časť hrebeňa zasahuje do národnej prírodnej rezervácie Tichá dolina.
Opis.
Beskyd je najvýchodnejší vrchol hlavného hrebeňa Západných Tatier. Leží medzi Kasprovym vrchom () a Krajnou Kopou (), patriacou už do Vysokých Tatier. Juhozápadné svahy klesajú do Tichej doliny, ktorou voda odteká Tichým potokom do Váhu, severovýchodne leží Gąsienicowa dolina, ktorou vodu z tejto časti odvádza Suchá Woda do Dunajca. Beskyd je budovaný prevažne žulou.
Severozápadne je Suchým sedlom () oddelený Kasprov vrch (), západne sa nachádza Goričková (), Suchá kopa (), Kondratova kopa (), Malolučniak (), Kresanica (), Temniak () a Poľská Tomanová (), južne Magura (), Predný Holý vrch (), Veľká kopa (), Kriváň (), Zadná Garajova kopa (), Tichý vrch () a Valentková (), východne Svinica (), Kozí vrch (), Wielki Woloszyn () a Žólta Turnia () a severne Kopa Magury (), Kopa Królowa Mala () a Sucha Czuba (). Vrcholom prechádza turisticky značená hrebeňovka. 
Výhľady.
Turisticky prístupný skalnatý vrchol umožňuje kruhový rozhľad. Viditeľné sú mnohé vrcholy Západných a Vysokých Tatier, okolité doliny a podhorie v Poľsku, pri vhodných podmienkach aj časť Nízkych Tatier a Oravských Beskýd.
Kysucké bradlá

Kysucké bradlá je geomorfologický podcelok Kysuckej vrchoviny. Najvyšší vrch podcelku je Pupov, dosahujúci výšku 
Vymedzenie.
Zaberá južnú časť Kysuckej vrchoviny, od údolia Kysuce po Oravskú Maguru. Severným smerom pokračuje pohorie podcelkom Vojenné, západným smerom nadväzujú Nízke Javorníky. Južný okraj klesá do málo zvlnenej Žilinskej kotliny s podcelkami Žilinská pahorkatina a Varínske podolie, nasleduje Krivánska Fatra a na juhovýchode susedí krátkym úsekom s Oravskou vrchovinou. Na východe Kysucké bradlá nadväzujú na Oravskú Maguru a jej podcelky Kubínska hoľa a Paráč.
Ochrana prírody.
Východná časť územia patrí do ochranného pásma Národného parku Malá Fatra. Z maloplošných chránených území sa tu nachádzajú:
Vojenné

Vojenné je geomorfologický podcelok Kysuckej vrchoviny. Najvyšší vrch podcelku je Mrvova Kykula, dosahujúci výšku 
Vymedzenie.
Zaberá centrálnu časť Kysuckej vrchoviny a susedí na severovýchode s podcelkom Ošust (podcelok Oravských Beskýd), nasleduje Bystrická brázda, Rača (podcelok Kysuckých Beskýd) a Krásňanská kotlina. Údolím Kysuce na západnom okraji Vojenného vedie hranica s Nízkymi Javorníkmi (podcelok Javorníkov) a južným smerom pokračuje Kysucká vrchovina podcelkom Kysucké bradlá. Na východe susedí Oravská Magura s podcelkom Paráč a Podbeskydská vrchovina.
Ochrana prírody.
Veľká časť územia patrí do Chránenej krajinnej oblasti Kysuce. Z maloplošných chránených území sa tu nachádza prírodná rezervácia Čierna Lutiša a Zajačkova lúka.
Jednorožec (rozlišovacia stránka)

Jednorožec môže byť:
Bystrická brázda

Bystrická brázda je geomorfologický podcelok Kysuckej vrchoviny. Zaberá veľkú časť Bystrickej doliny.
Vymedzenie.
Zaberá severnú časť Kysuckej vrchoviny a kopíruje veľkú časť Bystrickej doliny a rieky Bystrica, od Klubiny na západe po Vychylovku na východe. Severným smerom nadväzujú Kysucké Beskydy s podcelkom Rača, západným a južným smerom pokračuje pohorie podcelkom Vojenné a na východe ležia Oravské Beskydy a ich podcelok Ošust.
Turizmus.
Územím vedie cesta II/520 z Krásna nad Kysucou do Lokce. Turisticky atraktívny je orloj v Starej Bystrici či Múzeum kysuckej dediny, ktorého súčasťou je i úzkokoľajná lesná železnica. Dolinou vedie viacero cyklotrás, medzi nimi Kysucká cyklomagistrála.
Krásňanská kotlina

Krásňanská kotlina je geomorfologický podcelok Kysuckej vrchoviny. Zaberá najsevernejšiu časť územia v údolí Kysuce v okolí mesta Krásno nad Kysucou.
Vymedzenie.
Zaberá severnú časť Kysuckej vrchoviny a je jej najmenším podcelkom. Na severe a východe susedia Kysucké Beskydy s podcelkami Rača a Javorský Beskyd, západným smerom na krátkom úseku susedí Hornokysucké podolie (podcelok Turzovskej vrchoviny) a nad údolie vystupujú Javorníky s podcelkami Vysoké Javorníky a Nízke Javorníky. Južným smerom pokračuje Kysucká vrchovina podcelkom Vojenné.
Doprava.
Územím vedie cesta I/11 (Čadca – Žilina), na ktorú sa tu napája cesta II/520 do Lokce. Severojužným smerom vedie i železničná trať Žilina – Mosty u Jablunkova, na ktorú sa v minulosti v Krásne pripájala úzkokoľajná lesná železnica. Územím vedie viacero cyklotrás, medzi nimi Kysucká cyklomagistrála.
Ladislav Borbély

PhDr. Ladislav Borbély (* 14. máj 1955, Trenčín) je bývalý slovenský futbalista. Po skončení aktívnej kariéry pôsobí ako futbalový komentátor slovenskej televízie. Bol predsedom trénersko-metodickej komisie Slovenského futbalového zväzu, vydal knihy "Defenzívna moderna" a dvojdielnu knihu "Ofenzívna moderna". V rokoch 2019 až 2022 viedol ako hlavný tréner reprezentáciu Slovenska v malom futbale. 
Na Filozofickej fakulte Univerzity Komenského v Bratislave vyštudoval psychológiu a na FTVŠ UK odbor futbalový tréner.
Futbalová kariéra.
V československej lige hral za Duklu Banská Bystrica, Spartu Praha a ZŤS Košice.
Knižničná jednotka

Knižničná jednotka je každý samostatný zväzok dokumentu, t. j. každý výtlačok alebo časť viaczväzkového diela, konvolut, komplet celého ročníku periodika, nosič špeciálnych druhov dokumentov (magn. kazeta, CD-ROM). Knižničná jednotka je jednotkou evidencie a štatistiky knižničného fondu a musí byť zaznamenaná v prírastkovom zozname knižnice pod samostatným prírastkovým číslom.
Četníci z Luhačovic

Četníci z Luhačovic (pôvodný názov Četnické trampoty) je český historický kriminálny seriál Českej televízie. Jeho kreatívnym producentom bol Jan Maxa, autorom projektu a hlavným scenáristom Petr Bok, na scenároch sa podieľal tiež Tomáš Feřtek. Réžie sa ujali Biser A. Arichtev, Peter Bebjak a Dan Wlodarczyk. Dej seriálu sa odohráva v roku 1919. Ústrednú dvojicu mladých prvorepublikových žandárov stvárnili Robert Hájek a Martin Donutil. Seriál mal v Česku premiéru 6. januára 2017. Na Slovensku mal seriál premiéru 15. mája 2018 na Jednotke.
Produkcia.
Seriál voľne nadviazal na úspešnú sériu "Četnických humoresiek". Podľa kreatívneho producenta Českej televízie Davida Ziegelbauera však ide o samostatný projekt, ktorý s humoreskami súvisí len zasadením do prvorepublikového žandárskeho prostredia, dej sa však odvíja úplne nezávisle.
Natáčanie seriálu v produkcii brnianskeho štúdia Českej televízie začalo 9. septembra 2014 v Lesním Hlubokém u Velkej Bíteše, kde vznikla policajná stanica, dejovo umiestnená do dediny pri Luhačoviach. Výkonná producentka Darina Levová vtedy uviedla, že natáčanie je plánované do konca novembra 2014 a v nasledujúcom roku na obdobie marec až máj. Ďalšie natáčacie lokácie boli v Jimramove, Prostějove, Luhačoviciach, Lomnici pri Tišnove, Lednici, Hošticiach a Mrákotíne. Točilo sa napr. aj v Třebíči a okolí – Boňove, Častohosticiach a v Jasenici.
V trojici režisérov bol pôvodne miesto Arichteva oznámeny angažmán Pavla Jandourka. Každý z troch režisérov Dan Wlodarczyk, Peter Bebjak, Pavel Jandourek sa ujal natáčania vždy štyroch častí po cca 90 minut. Pôvodne tiež malo ísť len o šesť dielov a natáčanie malo skončiť v máji 2015, tak aby bol seriál odvysielaný v septembri 2015. Namiesto toho však došlo k obmene v produkčnom (zmena kreatívneho i výkonného producenta) aj tvorivom tíme a z pôvodne šiestich dielov sa seriál rozšíril na celkových dvanásť. Vtedy už natočené tri časti mali ešte počas roka 2015 doplniť ďalšie štyri a posledných päť potom na jar 2016. Druhá natáčacia etapa začala v auguste 2015 a nakoniec bolo natáčanie ukončené začiatkom augusta 2016. Celkovo sa seriál točil 200 dní na štyridsiatich miestach s využitím 160 hercov a takmer 1 600 kostýmov.
Názov seriálu sa v priebehu produkcie zmenil z pôvodne ohlásených "Četnických trampot" na "Četníkov z Luhačovic".
Capia štrbina

Capia štrbina (, ) je málo výrazná štrbina v Hrebeni bášt, medzi južným vrcholom Veľkej capej veže a Malou capou vežou vo Vysokých Tatrách. 
Názov.
Odvíja sa od názvu Capieho plesa, ktoré tak pomenovali pytliaci podľa hojného výskytu kamzíkov - capov. Sedlo dostalo samostatný názov len v horolezeckej literatúre 30. rokov 20. storočia.
História.
Prví na sedle:
Turistika.
Do sedla nevedie turistická značka.
Xps

XPS alebo Xps môže byť:
Saransk

Saransk (rus. Саранск) je hlavné mesto Mordvianska v Rusku, ako aj jeho finančným a ekonomickým centrom. Nachádza sa na povodí Volgy na sútoku riek Saranska a Insar, okolo 630 kilometrov východne od Moskvy. Saransk bol jedným z hostiteľských miest na Majstrovstvách sveta vo futbale 2018.
História.
Ruská pevnosť Atemar, ktorá bola založená v roku 1641, prevzala svoje meno z neďalekej dediny Mordvin; v čase, keď stála pevnosť na juhovýchodnej hranici Zimného paláca. Súčasný názov "Saransk" vznikol kvôli rieke pri ktorej sa nachádza: Saranka. Čoskoro po svojom založení sa mesto stalo dôležitým obchodným centrom pre blízkych dedinčanov Erzyančanov. Po roku 1708 bol Saransk pridelený Azovskej provincii a neskôr Kazanskej vláde. V roku 1780 bol Saransku udelený štatút mesta. 
V roku 1928 bol Saransk administratívnym centrom novovzniknutého Mordvinského národného okresu, ktorý sa v roku 1930 stala Mordvinskou autonómnou oblasťou.
Marek Hattas

Marek Hattas (* 1. marec 1987, Nitra) je slovenský politik, programátor, nitriansky aktivista a zakladateľ nezávislého kultúrneho centra Hidepark Nitra. V komunálnych voľbách v roku 2018 bol zvolený ako nový primátor mesta Nitra. Podľa Nadácie Pontis patrí medzi významných sociálnych inovátorov na Slovensku v kategórii aktívne občianstvo, podpora demokracie a komunitný rozvoj. V roku 2019 sa rozhodol vstúpiť do pripravovanej strany Andreja Kisku s názvom Za ľudí a v roku 2022 si založil vlastnú stranu s názvom Tím Kraj Nitra. 
Životopis.
Vyrastal na Klokočine. Obaja jeho rodičia pochádzajú z Nitry a pracovali vo vinárskych závodoch. Vyštudoval Strednú priemyselnú školu strojnícku a elektrotechnickú v Nitre. Svoje ďalšie vzdelanie si rozšíril o vedomosti z aplikovanej informatiky na Fakulte informatiky Masarykovej univerzity v Brne, štúdium však po dvoch rokoch prerušil. Ako 18-ročný dostal za svoju internetovú tvorbu ocenenie Junior Internet v Prahe.
Je ženatý, má syna Maxa a dcéru Alicu.
Aktivizmus.
Je zakladateľom a zároveň riaditeľom nezávislého kultúrno-komunitného centra Hidepark. Hidepark vznikol ako reakcia na chýbajúci priestor pre mladých ľudí, v ktorom by mohli tráviť svoj voľný čas. Verejne aktívnym je od svojich 15-tich rokov, kedy v Nitre zorganizoval pochod proti rasizmu. Viedol aj protestné pochody Za slušné Slovensko v Nitre, ktoré boli reakciou na vraždu Jána Kuciaka a Martiny Kušnírovej. Ako podporovateľ mestskej cyklodopravy sa angažuje aj v občianskom združení Rozbicyklujme Nitru!.
Kandidatúra na post primátora Nitry 2018.
Je jedným z kandidátov vo voľbách do orgánov samosprávy obcí na Slovensku v roku 2018. V komunálnych voľbách v roku 2018 bol zvolený za primátora mesta Nitra. S podporou odborníkov a lokálnych aktivistov sa ako občiansky a nezávislý kandidát uchádza o post primátora Nitry. Jeho program je postavený na vízii Nitry ako mesta 21. storočia, ktoré je aktívne, funkčné a transparentné pre svojich obyvateľov. Kľúčové témy v jeho programe sú: bezpečnosť v meste, prostredie pre zdravý život obyvateľov, udržateľná doprava, kultúra a ďalšie.
Parlamentné pôsobenie.
V parlamentných voľbách vo februári 2020 kandidoval na 10. mieste kandidátky Za ľudí, získal 4 696 preferenčných hlasov a 12. miesto v strane.
Ošust

Ošust je geomorfologický podcelok Oravských Beskýd. Najvyšší vrch podcelku je Úšust, dosahujúci výšku 
Vymedzenie.
Úšust zaberá západnú časť pohoria, ktorého hrebeň vytvára štátnu hranicu s Poľskom. Na východe nadväzuje podcelok Pilsko, juhovýchodným smerom pokračuje Podbeskydská brázda a Podbeskydská vrchovina. Juhozápadným smerom nadväzuje Kysucká vrchovina s podcelkami Vojenné a Bystrická brázda, na krajnom západe susedia Kysucké Beskydy s podcelkom Rača.
Ochrana prírody.
Veľká časť územia patrí do Chránenej krajinnej oblasti Horná Orava. Z maloplošných chránených území sa na západnom okraji nachádza chránený areál Chmúra.
Kantovstvo

Kantovstvo je všeobecné označenie filozofickej pozície, ktorá priamo alebo nepriamo nadväzuje na Immanuela Kanta (1724 – 1804).
Klasifikácia.
Na Immanuela Kanta sa v dejinách odvolávali mnohí filozofi. Klasifikovať ich možno nasledovne:
Železničná stanica Ilava

Železničná stanica Ilava je železničná stanica v Ilave. Leží na trati 120 Bratislava – Žilina. Je elektrifikovaná 25 kV striedavého prúdu.
Doprava.
Na stanici sú 4 dopravné koľaje a 1 manipulačná. Stanica má osobnú pokladňu ZSSK, je v pásme malého pohraničného styku ZSSK-ČD.
Stanica bola modernizovaná v V. etape úseku Trenčianska Teplá – Beluša. Práce na samotnej stanici sa začali 18. februára 2013.
Pilsko (geomorfologický podcelok)

Pilsko je geomorfologický podcelok Oravských Beskýd. Najvyšší bod podcelku je rovnomenný vrch, dosahujúci výšku 
Vymedzenie.
Podcelok Pilsko zaberá strednú časť pohoria. Lemuje štátnu hranicu s Poľskom, na ktorého území sa nachádza Beskid Żywiecki. Východným smerom nadväzuje podcelok Polhoranská vrchovina, západným smerom Oravské Beskydy pokračujú podcelkom Ošust. Južný okraj prechádza do Podbeskydskej brázdy.
Ochrana prírody.
Územie patrí do Chránenej krajinnej oblasti Horná Orava.
Polhoranská vrchovina

Polhoranská vrchovina je geomorfologický podcelok Oravských Beskýd. Najvyšší vrch podcelku je Beskydok, dosahujúci výšku 
Vymedzenie.
Podcelok zaberá strednú časť pohoria v najsevernejšej časti Slovenska a práve v tejto časti dosahuje najväčšiu šírku. Lemuje štátnu hranicu s Poľskom, na ktorého území sa nachádza Beskid Żywiecki. Východným smerom nadväzuje podcelok Babia hora, západným smerom Oravské Beskydy pokračujú podcelkom Pilsko. Južný okraj prechádza do Podbeskydskej brázdy.
Ochrana prírody.
Územie patrí do Chránenej krajinnej oblasti Horná Orava.
Zaujímavosť.
Na štátnej hranici sa v katastri Oravskej Polhory nachádza najsevernejší bod Slovenska.
Hrebeň bášt

Hrebeň bášt (, , ) je asi dlhé vedľajšie rameno Hlinskej veže. Oddeľuje Mlynickú od Mensgusovskej doliny vo Vysokých Tatrách.
Objekty na hrebeni.
Zo skalnej steny vystupujú:
Legendy.
V okolí Hrebeňa bášt sa nachádza viacero objektov satanských mien. Okrem vyššie zmieneného štítu, sedla, vežičky a štrbiny aj Satania dolinka, Satanie plieska, Satanov potok, Satanov zárez, Satanov žľab. Názvy sú spojené s legendami o bačovi, ktorý hľadal poklad za pomoci kúzelníka, ale satan ich vždy zahnal obrovskými skaliskami. Podľa inej verzie doviedol sem satan ľstivého gorala, ktorý zobral poklad, ale okabátil čerta a dušu mu nezapísal. Je známe, že sa zlatokopi motali v 18. storočí pod svahmi Satana. Skutočným podkladom povestí mohli byť zo zrázov Satana často padajúce skaly. 
Prvé prechody Hrebeňa bášt.
Hrebeň bášt bol od dávnych čias prírodnou hranicou medzi Liptovom a Spišom. Na úbočiach Patrie pred rokom 1530 sa údajne ťažili rudy.
Turistika.
Na hrebeň nevedú značkované chodníky. Výstup je možný len s horským vodcom. Hrebeň sa nachádza na území národných prírodných rezervácií a Tatranského národného parku.
Babia hora (geomorfologický podcelok)

Babia hora je geomorfologický podcelok Oravských Beskýd. Najvyšší vrch podcelku i celých Beskýd je rovnomenný vrch, dosahujúci výšku 
Vymedzenie.
Podcelok zaberá východnú, najvyššiu časť pohoria a aj v tejto časti lemuje štátnu hranicu s Poľskom. Na jeho území sa horstvo nazýva Beskid Żywiecki a masív Babej hory tam je súčasťou národného parku. Na slovenskom území susedí na juhu s Podbeskydskou brázdou, západným smerom pokračuje pohorie podcelkom Polhoranská vrchovina.
Ochrana prírody.
Územie patrí do Chránenej krajinnej oblasti Horná Orava, poľská časť masívu je súčasťou národného parku.
Malá Babia hora

Malá Babia hora (, ) je tretí najvyšší vrch Oravských Beskýd. Leží nad obcou Oravská Polhora, približne severne od Námestova a prechádza ním štátna hranica s Poľskom. 
Poloha.
Nachádza sa v severnej časti pohoria, v geomorfologickom podcelku Babia hora. Vrch leží na slovensko-poľskej hranici, na pomedzí Žilinského kraja a Sliezskeho vojvodstva. Zasahuje na územie okresu Námestovo a Powiatu suskeho a katastrálne územie obce Oravská Polhora a Zawoja. Najbližšími sídlami sú na juhozápade Oravská Lesná a južne situované Rabčice, na poľskom území leží severným smerom obec Zawoja. Vrch patrí do Chránenej krajinnej oblasti Horná Orava. Na poľskom území patrí do Žywieckych Beskýd a je súčasťou národného parku.
Opis.
Malá Babia hora je súčasťou hlavného hrebeňa medzi Babou horou () a Beskydkom (). Ten susedí severozápadným smerom, oddelený Jaloveckým sedlom, západne leží Priehyba () a Borsučie (), južne Bukovský grúň () a východne je sedlom Brána oddelená mohutná Babia hora. Poloha v hrebeni pohoria vrch zaraďuje do hraničnej línie úmorí. Zo severných svahov voda odteká prítokmi Skawice do Visly a Baltského mora, z južných svahov odvádzajú vodu prítoky Polhoranky do rieky Orava, následne Váh a Dunaj do Čierneho mora. Vrcholom vedie značený hrebeňový chodník.
Geologické podmienky.
Vrch je súčasťou flyšového pásma Vonkajších Západných Karpát. Je tvorený tzv. flyšom, striedaním pieskovcov a ílovcov.
Výhľady.
Vrchol nad hornou hranicou lesa s nízkou vegetáciou ponúka kruhový rozhľad, obmedzený len východným smerom mohutnou Babou horou. Pri vhodných podmienkach je možné pozorovať mnohé vrchy Oravských, Sliezskych a Žywieckych Beskýd, Malú a Veľkú Fatru, Oravskú Maguru, Chočské a Skorušinské vrchy a Nízke i Západné Tatry.
Turistika.
Malá Babia hora je vďaka svojej polohe častým cieľom turistov. Napriek tomu, že je tak trochu v tieni Babej hory, práve cez jej vrchol vedie hlavný turistický chodník na susednú dominantu. Na Malej Babej hore sa stretávajú chodníky z Oravskej Polhory a hrebeňom vedúci z Jaloveckého sedla. Východným smerom potom chodník pokračuje na vrchol Babej hory.
Fortuna liga 2018/2019 (Česko)

Fortuna liga 2018/2019 bol 26. ročník najvyššej futbalovej súťaže v Česku. Titul z minulej sezóny obhajoval FC Viktoria Plzeň, nováčikmi boli SFC Opava a 1. FK Příbram.
Víťazom sa stal SK Slavia Praha, ktorý získal svoj 19. titul v histórii. Spolu so Slaviou postúpil do predkôl Ligy majstrov aj FC Viktoria Plzeň. Do predkôl Európskej ligy postúpili AC Sparta Praha, FK Jablonec a z baráže o Európsku ligu aj FK Mladá Boleslav. Zostupu sa v úspešnej baráži vyhli 1. FK Příbram a MFK Karviná, z posledného miesta zostúpil FK Dukla Praha.
Najlepším strelcom súťaže sa s 28 gólmi stal ruský útočník Mladej Boleslavi Nikolay Komlichenko.
Prvá dáma Slovenskej republiky

Prvá dáma Slovenskej republiky je neoficiálny čestný titul, ktorým je označovaná manželka prezidenta Slovenskej republiky, hoci teoreticky môže protokolárne funkcie tradične prislúchajúce prvej dáme plniť aj dcéra prezidenta.
Čistá duša

Čistá duša je pseudonym slovenského spisovateľa alebo spisovateľky poézie, aforizmov a slovných hračiek. 
Identita.
Vek, pohlavie a identita autora zatiaľ nie je známa.
Dielo.
Prvé texty sa objavujú na sociálnych sieťach. Medzi čitateľmi zo Slovenska i Česka si získavajú veľkú obľubu a tak v roku 2017 cez vydavateľstvo Slovart vychádza debutová knižná zbierku s eponymným názvom. Kniha sa podľa Panta Rhei Awards 2017 v kategórii "debutant" zaraďuje medzi najpredávanejšie slovenské tituly roka.
Volejbal na Stredozemných hrách 2018

Volejbal na Stredozemných hrách 2018 bol volejbalový turnaj v rámci multišportového podujatia Stredozemných hier 2018. Konal sa v Tarragone, v Španielsku v dňoch od 22. júna do 1. júla 2018, za účasti 12 mužských a 12 ženských tímov. Volejbalový turnaj sa na stredozemných hrách organizuje od roku 1959, a toto bolo jeho 16. vydanie. Zápasy sa odohrali v arénach Tarraco Arena Plaza pre 3 000 divákov a Pabellón Municipal del Serrallo pre 1 800 divákov. 
V mužskej kategórii obhájilo titul , ktoré vo finálovom stretnutí zvíťazilo nad domácim . U žien zvíťazilo , ktoré vo finále vyhralo nad .
Účastníci.
Poznámka: V zátvorke je uvedené umiestnenie vo svetovom rebríčku FIVB k 7. júlu 2017.
Poznámka: V zátvorke je uvedené umiestnenie vo svetovom rebríčku FIVB k 7. augustu 2017.
Výsledky.
Muži.
Základné skupiny.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Skupina D.
&lt;br&gt;
Ženy.
Základné skupiny.
Skupina A.
&lt;br&gt;
Skupina B.
&lt;br&gt;
Skupina C.
&lt;br&gt;
Skupina D.
&lt;br&gt;
Play-off.
&lt;br&gt;